ཞ་ལུ་བ་ཟླ་བ་དཔལ་གྱི་དབྱངས་ཀྱི་བསྟན་བཅོས་སོགས།
༈ རྔ་པགས་གཡོགས་ཐབས།
༄༅། །ༀ༔ དེ་ ཡང་ རའམ་ རྣ་ བ་ ལ་ སོགས་ གང་ ཡང་ རུང་ བའི་
པགས་པ༔ ཤ་དང་སྐྱི་ཆུང་བྱས༔ ཡབ་སྣུམ་མེད་པར་ཐུལ་གྱིས་ལ་མཉེད་དེ་
སྦང༌མ༌གསར་པ་བཙིར་བའི་ཁུ་བ་བྲེ་དོ༔ ཕབ་ཆ་ནོན་གཅིག༔ ཕུག་རོན་གྱི་
བྲུན་སྤར་གང་ཕྱེ་མར་བྱས་ནས་བཏབ་པ༔ རླངས་ཐོན་ཙམ་བསྲོས་པའི་ནང་དུ་
ཞག་གསུམ་བོང་ལ་བཏང་ཞིང་༔ ཆུ་བཙིར་ནས་མེད་པར་བྱས་ཏེ༔ ཞག་བདུན་
གྱི་བར་དུ་འཕུར་རྒྱང་བྱ་ཞིང་སྐམ་ཐག་བཅད༔ དེ་ནས་སྐམ་ཞིང་སྐད་བཟང་
བར་བྱེད་པའི་རྫས་སྦང་མ་གསར་པ་བཙིར་བའི་ཁུ་བར༔ ཆུ་སེར་འབྱིན་པའི་
རྫས་མཚུར་སྒོང་སྐོགས་གང་༔ ལྡིར་ཆེ་བར་བྱེད་པ་ར་ལུག་གི་ཀླད་པ་ཐུར་མ་
གང་༔ སྐད་བཟང་ཞིང་སྙན་པ་བྱེད་པར་བྱང་བུལ་སྒོང་སྐོགས་གང་༔ མེ་དང་ཉི་
ལྷག་གིས་མི་ཚུགས་པར་བྱེད་པའི་ཞོ་སྐྱུར་ཕོར་པ་གང་རྣམས་བཏབ་ནས་
ལེགས་པར་བསྲེལ་བའི་ནང་དུ་སྦང་མའི་རློན་བསུབ་དང་རློན་གཉེན་ཡུན་རིང་
དུ་བྱས༔ སླར་ཆུ་གཙང་དུ་བཀྲུས་ཏེ ཐག་མ་ཤོར་བར་གང་ཞིག་རྫས་སྣ་ཀུན་
གྱི་ཁུ་བར་
བར་ཞག་གཅིག་བཞག༔ དེ་ནས་གཅུས་འཕུར་གྱིས་གཅུས་འཐེན་ལན་
གསུམ་བཞི་བྱ༔ ཆུ་མེད་པར་བཙིར༔ ར་རི་ནག་ནོག་ཡོད་པ་རྣམས་ལེགས་པར་
བརྡར་ཞིང་འཇིགས་པ་བརྡུང་བའི་གཟེར་སོཪ་ཡོད་པར་བྱས་ཤིང་༔ རྒྱུས་རྔ་
སྤྱིན་སྦྱར་གང་བྱེད་ཀྱང་ཐད་གཡོགས་བྱ༔ ཞག་གསུམ་མེ་དང་ཉི་ལྷག་གང་ཡང་
མི་འབྱུང་བའི་མུན་པར་ཐུག་རེག་མེད་པར་བཞག་པས་འུར་ཏིང་སིང་ཁྲོལ་དང་
-27-

བརྩེ་ཆེན་འོད་སྣང་ལས། གཞུང་ཁྲིད་སྐོར།
ལྡན་ཞིང་རྒྱང་རིང་ལ་སྐད་ཆེ་བར་འབྱུང་སྟེ༔ ནམ་དུའང་རློན་མི་བྱུག༔ མེ་ཉི་ལ་
མི་བསྲེགས༔ དེས་དབྱར་དགུན་སྟོན་དཔྱིད་ནམ་དུའང་སྐད་ཐང་ལྷོད་མེད་པར་
ཚད་གཅིག་ཏུ་འབྱུང་བར་འགྱུར་རོ༔ ཅང་ཏིལ་གྱི་གཡོགས་ཀྱང་དེས་མཚོན་
པའོ༔ བཀྲ་ཤིས༔ དགེའོ༔
-28-